Diari Oficial de la Generalitat Valenciana


Sumari del DOGV 5766, del 20-05-2008 (2008/6278)

DECRET 74/2008, de 16 de maig, del Consell, pel qual es modifica el Decret 20/2004, de 13 de febrer, del Consell, pel qual es va crear l'Observatori de Gènere de la Comunitat Valenciana.
------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/05/16/74/dof/vci/html**

### Dades del document

Número de DOGV
:   5766

Data del DOGV
:   20-05-2008

Secció del DOGV
:   I. DISPOSICIONS GENERALS

Número del document
:   2008/6278


Data del document
:   16-05-2008

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * legislació
    * violència sexual
    * organització administrativa
    * participació de la dona
    * reglament intern
    * dona

DECRET 74/2008, de 16 de maig, del Consell, pel qual es modifica el Decret 20/2004, de 13 de febrer, del Consell, pel qual es va crear l'Observatori de Gènere de la Comunitat Valenciana. [2008/6278]  
Per mitjà del Decret 20/2004, de 13 de febrer, del Consell, es va crear l'Observatori de Gènere de la Comunitat Valenciana, d'acord amb la Llei 9/2003, de 2 d'abril, de la Generalitat, per a la Igualtat entre Dones i Hòmens, com un òrgan de caràcter consultiu, dependent i adscrit a la conselleria de Benestar Social, la funció principal del qual serà estudiar i fer visibles les diferències de gènere, per mitjà de la construcció d'un sistema d'informació amb capacitat per a conéixer la situació de les dones respecte dels hòmens, i l'efecte de les polítiques institucionals posades en marxa per promoure la participació de les dones en tots els àmbits.  
El Decret 20/2004, de 13 de febrer, del Consell, li va atribuir una composició determinada en l'article 3, així com unes funcions concretes en l'article 4 del mencionat text normatiu. La dita composició va ser modificada pel Consell per mitjà del Decret 232/2004, de 22 d'octubre, incorporant entre els vocals de l'Observatori a dos representants d'entitats sense ànim de lucre d'àmbit autonòmic, i no limitant-lo a representants d'ONG.  
A l'empara de l'article 49.1.1ª de l'Estatut d'Autonomia de la Comunitat Valenciana, l'organització del Consell s'ha vist modificada per mitjà del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
Per a adequar la composició de l'Observatori de Gènere de la Comunitat Valenciana a eixa nova organització del Consell, i per a facilitar el compliment de les seues funcions, d'acord amb les facultats atribuïdes per l'article 18 de la Llei del Consell, a proposta del conseller de Benestar Social i amb la deliberació prèvia del Consell, en la reunió del dia 16 de maig de 2008,  
DECRETE  
Article 1   
Es modifica l'article 3 del Decret 20/2004, de 13 de febrer, del Consell, pel qual es va crear l'Observatori de Gènere de la Comunitat Valenciana, que queda redactat com seguix:  
«Article 3. Composició  
L'Observatori de Gènere de la Comunitat Valenciana estarà integrat per:  
a) Presidència: correspondrà a qui detente la titularitat de la conselleria que té atribuïdes les funcions corresponents a les matèries d'assumptes socials.  
b) Vicepresidència: correspondrà a qui detente la titularitat de la secretaria autonòmica que té atribuïdes les funcions corresponents a les matèries d'assumptes socials.  
c) Vocals. Seran els següents:  
- Un/a representant que detente la titularitat de la secretaria autonòmica o de la subsecretaria de la Presidència de la Generalitat i de cada una de les conselleries de la Generalitat, o persones en els que deleguen.  
- Dos en representació de les universitats públiques.  
- Un/a representant de l'Institut Valencià d'Estadística, amb el rang de director/a general.  
- Tres representants de la Federació Valenciana de Municipis i Províncies, un/a representant per cada una de les províncies de la Comunitat Valenciana.  
- Dos representants d'entitats sense ànim de lucre d'àmbit autonòmic, d'entre les designades per la presidència de l'Observatori.  
Els qui tinguen la condició de vocal i els seus suplents seran nomenats per la presidència de l'Observatori, a proposta, si és el cas, de les entitats representades.  
d) La secretaria de l'Observatori serà exercida per qui detente la titularitat de la Direcció General de la Dona i per la Igualtat.  
e) Secretaria administrativa: les seues funcions seran exercides per l'Àrea de Coordinació de la Direcció General de Coordinació, segons el que disposa l'article 26 del Decret 115/2007, de 27 de juliol, del Consell, pel qual es va aprovar el Reglament Orgànic i Funcional de la Presidència de la Generalitat i el de la conselleria de Presidència».  
Article 2  
S'afig un punt 4 a l'article 5 del Decret 20/2004, de 13 de febrer, del Consell, pel qual es va crear l'Observatori de Gènere de la Comunitat Valenciana:  
«Article 5. Funcionament i règim jurídic  
4. Per al compliment de les seues funcions, l'Observatori de Gènere de la Comunitat Valenciana podrà actuar assistit de personal tècnic, que, davall la supervisió de la Direcció General de la Dona i per la Igualtat, elaborarà informes, memòries o estudis, que posteriorment hauran de ser aprovats pel Ple de l'Observatori».  
DISPOSICIÓ DEROGATÒRIA  
Única  
Queden derogats:  
1. El Decret 232/2004, de 22 d'octubre, del Consell, pel qual es va modificar la composició de l'Observatori de Gènere de la Comunitat Valenciana, creat per mitjà del Decret 20/2004, de 13 de febrer, del Consell.  
2. Totes les altres disposicions del mateix rang o d'un rang inferior que s'oposen al present decret.  
DISPOSICIONS FINALS  
Primera   
Es faculta el titular de la conselleria de Benestar Social perquè dicte les disposicions que necessite el desplegament del que disposa el present decret.  
Segona  
La present disposició entrarà en vigor l'endemà de la seua publicació en el Diari Oficial de la Comunitat Valenciana.  
València, 16 de maig de 2008  
EL president de la Generalitat,  
FRANCISCO CAMPS ORTIZ  
El conseller de Benestar Social,  
JUAN GABRIEL COTINO FERRER


Còpia Permalink ELI